open-index/open-wikipedia-markdown huggingface dataset:
Marianne Heien Blystad

**Marianne Heien Blystad** (født 21. februar 1958) er en norsk siviløkonom og advokat. Hun er senioradvokat i advokatfirmaet Ro Sommernes. Hun var nummer 59 på tidsskriftet *Kapitals* oversikt over Norges hundre mektigste kvinner i 2008.

Blystad er også daglig leder i transportfirmaet Songa Shipping, investeringsfirmaene Jujobly og Agmably og eiendomsfirmaene Spencer Holding og Smette. Hun er styreleder i bedriftsrådgivningsfirmaet Cerebrum Invest, regnskapsfirmaet Arne Blystad og eiendomsfirmaene Hermanas og Edda Utvikling. Hun er også styremedlem i Aker Philadelphia Shipyard, Awilco Offshore og IT-selskapet SuperOffice, og er medlem av bedriftsforsamlingen i Orkla ASA.

Blystad er utdannet siviløkonom fra Handelshøyskolen BI i 1984 og cand. jur. fra Universitetet i Oslo i 2002. Hun har tidligere jobbet i advokatfirmaet Bull & Co (2003–2005), Spencer Finance Corp, Blystad Shipping Inc, Citibank i Oslo (1984–1986) og Eksportfinans (1986–1988). Hun er også styremedlem i Eksportfinans.

Marianne Heien Blystad bor i Oslo og er gift med investor Arne Blystad.

## Referanser
Adolph Kiefer

**Adolph Gustav Kiefer** (født 27. juni 1918 i Chicago, død 5. mai 2017 i Lake County) var en amerikansk svømmer som deltok i OL i 1936 i Berlin.

Kiefer ble olympisk mester i svømming under OL i 1936 i Berlin. Han vant finalen på 100 meter rygg med tiden 1.05,9; ny olympisk rekord og 1,8 sekunder raskere enn sølvvinneren. Kiefer var den første svømmeren som svømte 100 yards under ett minutt; det gjorde han som sekstenåring i 1935.

## OL-medaljer
* 1936  Berlin -  **Gull** i svømming, 100 meter rygg  USA

## Referanser

## Eksterne lenker
*
Frei ungdomsskole

**Frei ungdomsskole** er en ungdomsskole på Freiøya i Kristiansund, Møre og Romsdal. Skolen ble tatt i bruk høsten 1982, og tar i mot elever fra Rensvik, Frei og Bjerkelund barneskoler. I skoleåret 2006-2007 bestod skolen av 287 elever og 35 lærere. Skolen er en av tre ungdomsskoler i Kristiansund.

Skolens rektor er Gunn Otnes.

## Eksterne lenker
* Data fra Utdanningsdirektoratet
* Frei ungdomsskole 25 år!
Grunnfjorden (Skagøysundet)

**Grunnfjorden** er en fjord på nordvestsida av Ringvassøya i Karlsøy kommune i Troms. Den blir også kalt Sør-Grunnfjorden for å skille den fra Grunnfjorden ved Vannsundet, som ligger lenger nordøst på Ringvassøya. Fjorden har innløp fra Skagøysundet mellom Skjelklubben og Tisneset og strekker seg 2,5 kilometer sørover til Sør-Grunnfjord i botn av fjorden.

I tillegg til Sør-Grunnfjord ligger gårdene Solvoll, Bakkejord og Slettvoll på østsida av fjorden. De har veiforbindelse seg i mellom, men ikke til resten av øya. Like øst for Grunnfjorden ligger Skogsfjorden. 

## Referanser
Sør-Grunnfjord

**Sør-Grunnfjord** er ei bygd nordvest på Ringvassøya i Karlsøy kommune i Troms. Bygda ligger innerst i Grunnfjorden ved Skagøysundet. Sør-Grunnfjord har ikke veiforbindelse til resten av Ringvassøya. Det går ferge til Mikkelvik i Skogsfjorden og Fv302.
Nida Senff

**Dina «Nida» Willemina Jacoba Senff** (født 3. april 1920 i Rotterdam, død 27. juni 1995 i Amstelveen) var en kvinnelig svømmer fra Nederland som deltok i de olympiske leker 1936 i Berlin.

Senff ble olympisk mester i svømming under OL 1936 i Berlin. Hun vant 100 meter ryggsvømming med tiden 1.18,9 foran sin landsmann Rie Mastenbroek. Senff hadde i forsøksheatet satt ny olympisk rekord med tiden 1,16,6.

## OL-medaljer
* 1936  Berlin -  **Gull** i svømming damer, 100 meter ryggsvømming  Nederland

## Eksterne lenker
*
Grunnfjorden (Ringvassøya)

**Grunnfjorden på Ringvassøya** kan vise til:

*Grunnfjorden (Vannsundet) – en fjord på nordøstsiden av Ringvassøya i Karlsøy kommune i Troms
*Grunnfjorden (Skagøysundet) – en fjord på nordvestsiden av Ringvassøya i Karlsøy kommune i Troms
Grunnfjorden (Tysfjord)

**Grunnfjorden ** (lulesamisk: *Rudnávuodna*) er en arm av Tysfjorden i Nordland som har innløp fra Hulløysundet mellom Tjårrnes i øst og Fagerneset i vest, og derfra strekker seg omtrent 15 kilometer i sørlig retning til Grunnfjordbotn.

Fjorden er smal, fra 1,3 kilometer i innløpet til under 500 meter ved Garvaneset. Mellom Garvaneset og Forneset går en 2,2 kilometer bred og 2,2 kilometer lang bukt i østlig retning til Nes, hvor fjordarmen Pollen (lulesamisk: *Vuohppe*) fortsetter ytterligere 820 meter østover. Fra Forneset smalner fjorden gradvis inn igjen de siste 3-4 kilometerne inn til fjordbunnen.

I 2011 bodde det til sammen tre fastboende fordelt på gårdene i Kjerrvika, Lossvika og Råna, som ligger på østsiden, og grenden Grasvik på vestsiden. Gårdene på østsiden har veiforbindelse internt som går nord til Tjårro, men som ikke tilknyttes noe annet veinett. Hurtigbåtanløp i Kjerrvika. Den avfolkede grenden Grunnfjordbotn, syv kilometer sør for Råna, har ingen vei-/rutebåtforbindelser.

## Fotnoter



## Referanser




## Eksterne lenker
* Torghatten-Nord for hurtigbåtrute i Tysfjorden.
Grunnfjorden (Øksnes)

**Grunnfjorden** er en fjordarm av Gavlfjorden på nordøstsida av Langøya i Øksnes kommune i Nordland. Fjorden strekker seg 1,7&nbsp;kilometer vestover i myrområdet Stormyra.

Fjorden har innløp fra Bussingvika i øst, like sør for Gisløya og nord for gårdene Bustad og Sørvågen. Ved selve fjorden er det ingen bosetninger.

## Referanser
Kisii (distrikt)

**Kisii** var et av Kenyas 71 administrative distrikter, og ligger i den tidligere provinsen Nyanza. Hovedstaden er Kisii. Distriktet har et areal på 649&nbsp;km².

## Referanser
Northern Lights – Southern Cross

***Northern Lights – Southern Cross*** er det syvende albumet fra det kanadisk-amerikanske rockebandet The Band. Dette var det første albumet som ble spilt inn på deres nye studio i California, Shangri-La, og bandets første album med helt nytt materiale siden albumet *[[Cahoots]]* fra 1971. Alle åtte sangene er kreditert gitaristen Robbie Robertson. 

*Northern Lights – Southern Cross* ble spilt inn på et 24-spors miksebord, slik at Garth Hudson kunne legge flere lag av keyboard på flere spor.

## Sporliste
Alle sangene er skrevet av Robbie Robertson.

# «Forbidden Fruit» – 5:59
# «Hobo Jungle» – 4:15
# «Ophelia»     – 3:32
# «Acadian Driftwood» – 6:42
# «Ring Your Bell»    – 3:55
# «It Makes No Difference» – 6:34
# «Jupiter Hollow» – 5:20
# «Rags And Bones» – 4:22
#;Bonusspor på utgivelse fra 2001
# «Twilight» (Tidlig alternativ versjon)
# «Christmas Must Be Tonight» (Alternativ versjon)

## Personell
*Rick Danko: Bass, gitar, fiolin, munnspill, trombone, vokal
*Levon Helm: Trommer, gitar, mandolin, piano, keyboard, vokal
*Garth Hudson: Orgel, keyboard, trekkspill, saksofon, synthesizer, messingblåsere, bass
*Richard Manuel: Piano, keyboard, conga, Hammondorgel, klavinet, trommer, vokal
*Robbie Robertson: Gitar, bass, piano, keyboard, klavinet
*Byron Berline: Fiolin på «Acadian Driftwood»
*Nat Jeffrey: Lydtekniker
*Ed Anderson: Lydtekniker

## Eksterne lenker
*
Sinsenbyen

**Sinsenbyen** er et stort boligområde på Sinsen vest for Gjøvikbanen i bydel Grünerløkka i Oslo. Det blei anlagt i 1935–39 og var den største private utbygginga i Oslo til da. Området avgrenses av Trondheimsveien, Siloveien, Sinsenterrassen, Olaf Schous vei og Konghellegata.

Sinsenbyen, som tidligere var jordbrukseiendom, blei bebygd med 45 lamellblokker. De hadde i alt 2562 leiligheter (herav 967 ettroms, 1061 toroms, 500 treroms og 34 større) og 75 næringslokaler. Rundt 10 000 mennesker skal visstnok ha flyttet inn her ved ferdigstillelsen. Blokkene er i all hovedsak i fire eller fem etasjer. Trondheimsveien 163 (bildet) er det viktigste unntaket med åtte etasjer. Her var det blant annet kino, men denne blei nedlagt i 1964. Fasadene er stort sett i rød tegl. 

Blokkene er bygd i parallelle grupper og følger terrenget. Det blei satt ei minimumsgrense for avstand mellom blokkene på 25 meter, og målet var å få sol i alle leiligheter og flest mulig oppholdsrom.

Alle leilighetene hadde kjøkken med elektrisk komfyr, bad og sentralfyring. 

Hovedarkitekter for prosjektet var Kristofer Lange (regulering) og Thorvald Christian Hauff (bygninger). Utbyggere var murmesterfirmaet Brdr. Johnsen, som hadde kjøpt heile Sinsen gård på om lag 170 mål. De oppførte *[[Sinsenterrassen (Oslo)|Sinsenterrassen]]* i 1934 og *[[Schouterrassen (Oslo)|Schouterrassen]]* i 1935, disse navnene er nå også gatenavn i området. Total kostnad var 32 millioner kroner. 

## Se også
* Funksjonalisme
* Sinsen hageby (1930-1940)
* Sinsen skole (1938)
* Sinsen videregående skole (1939)
* Sinsen kapell (1939)

## Eksterne lenker

* Åse Flatabø Egeland: Sinsenbyen – Funkisby på bondelandet
Hideko Maehata

**Hideko Maehata** (født 20. mai 1914 i Hashimoto i prefekturet Wakayama, død 24. februar 1995) var en kvinnelig japansk svømmer som deltok i de olympiske leker 1932 i Los Angeles og OL 1936 i Berlin.

Maehata ble olympisk mester i svømming under OL 1936 i Berlin.  Maehata ble dermed den første japanske kvinnen som vant en olympisk gullmedalje.  Hun vant 200 meter brystsvømming med tiden 3.03,6. Hun hadde tidligere satt ny olympisk rekord i de innledende rundene med tiden 3.01,9.

Fire år tidligere, under 1932 i Los Angeles, kom hun på andreplass på 200 meter bryst med tiden 3.06,4 bak australske Clare Dennis.

## OL-medaljer
* 1936  Berlin -  **Gull** i svømming, 200 meter bryst  Japan
* 1932  Los Angeles -  Sølv i svømming, 200 meter bryst  Japan

## Høydepunkter i karrieren
* OL 1932 – 200 m brystsvømming – 3:06.4
* OL 1936 – 200 m brystsvømming – 3:03.6

## Referanser


## Eksterne lenker
*
Vestre Sandfjorden

**Vestre Sandfjorden** er en fjord på Vanna i Karlsøy kommune i Troms. Fjorden har innløp mellom Nakkesletta i vest og Solstad i øst og strekker seg 2,5&nbsp;kilometer sørøstover til Sandfjordbotn.

Bortsett fra de veiløse gårdene Solstad og Sandfjord ved innløpet til fjorden er det ingen bosetninger her. 

## Referanser
Båhusveien

**Båhusveien** finnes flere steder:

* Båhusveien (Oslo)
* Båhusveien (Lier)
* Båhusveien (Horten)
* Båhusveien (Tranby)
* Båshusvegen (Veavågen)
Grunnfjorden (Hadsel)

**Grunnfjorden** er en fjord på østsiden av Austvågøya i Hadsel kommune i Nordland som strekker seg over 2&nbsp;kilometer i nordvestlig retning fra sitt innløp øst for Ulvøya i Raftsundet. På østsiden stiger Svartsundtindan 1&nbsp;050 meter rett opp fra fjorden, og på vestsiden Tverrdalstindan (902 moh.). I fjordbotnen ligger et 70&nbsp;meter bredt eid mot Grunnfjordvatnet.

Det er ingen veiforbindelser i området, og nærmeste bebyggelse er gården Svartsundet like øst for munningen.

## Se også
*Trollfjorden
*Trollfjordslaget

## Referanser
Jopie Selbach

**Johanna «Jopie» Katarina Selbach** (født 27. juli 1918 i Haarlem, død 30. april 1998 i Zoetermeer) var en nederlandsk svømmer som deltok i de olympiske leker i 1936 i Berlin.

Selbach ble olympisk mester i svømming under OL 1936 i Berlin. Hun var med på det nederlandske laget som vant 4 × 100 meter frisvømming med tiden 4.36,0, ny olympisk rekord og 0,8 sekunder foran sølvvinnerne fra Tyskland. De andre på laget var Tini Wagner, Willy den Ouden og Rie Mastenbroek.

Hun ble også europamester på 4 × 100 m fri under Svømme-EM i 1934.

## Referanser


## Eksterne lenker
*
Tini Wagner

**Catharina «Tini» Wilhelmina Wagner** (født 17. desember 1919, død 2. juni 2004) var en svømmer fra Nederland som deltok i de olympiske leker 1936 i Berlin.

Wagner ble olympisk mester under OL 1936 i Berlin. Hun var med på det nederlandske laget som vant 4 x 100 meter fri med tiden 4.36,0, ny olympisk rekord og 0,8 sekunder foran sølvvinnerne fra Tyskland. De andre på laget var Jopie Selbach, Willy den Ouden og Rie Mastenbroek.

## OL-medaljer
* 1936  Berlin -  **Gull** i svømming damer, 4 x 100 meter fri (Nederland)

## Eksterne lenker
*
Olaf Schous vei (Oslo)

**Olaf Schous vei** (1–27, 2–24) er en vei på Sinsen i bydel Grünerløkka i Oslo. Den går fra Sinsenveien (krysset med Konghellegata) til Båhusveien. Veien inngår i Sinsenbyen, og bebyggelsen er lamellblokker fra 1930-tallet. 

Begynnelsen av gata ligger betraktelig lavere enn parallellgata Schouterrassen. Venstre side av Olaf Schous vei består derfor her av næringslokaler i tre etasjer med plen på taket, og disse utgjør utearealer for området ovenfor.

Veien er oppkalt etter grosserer Olaf Fredrik Schou, som bodde på Sinsen gård, eiendommen der Sinsenbyen blei bygd.

## Litteratur
* 

## Eksterne lenker
*
Rågjengeri

**Rågjengeri** er når en fotgjenger rettsstridig krysser en vei utenfor merket overgang eller på rødt lys. Rågjengeri er en forseelse i en rekke land, og da særlig i forbindelse med kryssing av motorveier.

I Norge er det tillatt å krysse veibanen på rødt fotgjengersignal, så lenge dette ikke er til hinder for trafikken. 

Dersom det er gangfelt, gangbru eller gangtunnel i nærheten av veien skal denne benyttes for å krysse vanlige landeveier, men det er ellers lov å krysse veien så lenge man ikke påvirker trafikken eller skaper farlige situasjoner. Det er ikke lov å krysse motorveg til fots i Norge. 

## Se også
* Sykkelraseri
* Trafikksinne
* Vikeplikt

## Referanser
Eddie Taylor

**Edward «Eddie» Taylor** (født 29. januar 1923 i Benoit i Mississippi i USA, død 25. desember 1985) var en amerikansk bluesmusiker. I 1987 ble han posthumt valgt inn i Blues Hall of Fame.

## Liv og virke
### Bakgrunn
Eddie Taylors oppvekst var preget av bluesmusikk.  Memphis Minnie var venninne med Eddies mor, og hun stelte Eddie som liten. Eddie var selvlært som gitarist, med inspirasjonskilder som Charlie Patton, Big Joe Williams, Son House, Tommy McClennan, Robert Johnson og Peetie Wheatstraw. Han ble en eksponent for den såkalte Mississippi Delta-tradisjonen.

### Musikerkarriere
Eddie Taylor flyttet til Chicago i 1949, og begynte snart å spille på Maxwell Street.  Eddie ble en del av dette bluesmiljøet, sammen med blant andre Eddie Jones, Floyd Jones og Little Walter.

Sine første innspillinger gjorde Taylor for VeeJay den 7. februar 1954 (*Steady Pistol*/*Stroll Out West*), men disse ble ikke utgitt.  Han var tilbake igjen i platestudioet 18. januar 1955, og spilte inn *Bad Boy*/ *E. T. Blues*. Disse innspillingene ble sluppet på VeeJay samme år, som VJ 149. *Bad Boy* har blitt en klassiker. 5. desember 1955 var Taylor tilbake i platestudioet igjen, og resultatet ble singelen *Ride Em On Down*/*Big Town Playboy*, som ble en lokal hit.  Eddie Taylor fungerte tildels som husgitarist i VeeJay, og var med på innspillinger for artister som John Lee Hooker, Elmore James og Jimmy Reed.

Eddie Taylor og Jimmy Reed var barndomsvenner, og Eddie hevdet selv at han lærte Jimmy Reed å spille gitar.  De slo seg sammen, og Taylor deltok på mange av Reeds innspillinger for VeeJay. Taylor ga et vesentlig bidrag til Reeds «sound»

Eddie Taylor har deltatt på utallige plateinnspillinger. På senere år var han blant annet gitarist på plata *Big Walter Horton With Carey Bell* med Big Walter Horton på Alligator Records fra 1972.

Eddie Taylors sønn Eddie Taylor JR er bluesgitarist i Chicago, og stesønnen Larry Taylor er blues trommeslager og sanger. Kona Vera var søster til Detroit bluesmusikerne Eddie Burns og Jimmy Burns.

Eddie Taylor døde i Chicago i 1985, og er gravlagt på *The Restvale Cemetry* i Alsip, Illinois.

## Diskografi
### Album
Oversikten er ikke komplett.

* *Masters Of Modern Blues, m/Floyd Jones – [[Testament Records]]* (1966/1994)
* *Ready For Eddie – [[Big Bear Records]]* (1972)
* *I Feel So Bad – [[Advent Records]]*, Hightone Records (1972)
* *Still Not Ready For Eddie – [[Antone's]] (1988)
* *Bad Boy – Charly Records* (1993)
* *Live In Japan 1977 – P-Vine Records (2003)

## Referanser


## Eksterne lenker
*
Søvngjengeri

**Søvngjengeri** eller **somnambulisme** er en søvnforstyrrelse hvor man i sovende tilstand utfører ting som normalt utføres i våken tilstand; oftest nettopp at man vandrer omkring.

Søvngjengeri er ikke i seg selv farlig, men risikoen for å komme til skade er naturligvis større enn normalt. I mars 1994 gikk en 80 år gammel kvinne i søvne i sitt hjem på Oppsal og våknet forslått på den snøkledde bakken utenfor boligblokken. Psykiater Jarl Jørstad sa at han aldri før hadde hørt om noen som hadde klatret ut et vindu i søvne. Damen falt ned fra fjerde etasje, men kom fra det. 

## Symptomer og tegn
Søvngjengeri kjennetegnes ved:
* Delvis oppvåkning i NREM-søvn
* Drømmer som enten huskes eller er glemt ved oppvåkning
* Motorisk atferd som er enten enkel eller kompleks
* Svekket oppfatning av omgivelsene rundt
* Svekket dømmekraft, planlegging og problemløsning

Søvngjengerens øyne er ofte åpne, selv om hen i mange kulturer fremstilles med øynene lukket, og armene strakt frem. Blikket kan være glassaktig eller tomt og med utvidete pupiller. Selv om søvngjengere har en redusert oppfatning av omgivelsene sine, viser de god evne til å navigere i omgivelsene som kan være kjent for dem. Ved oppvåkning er de desorienterte, forvirret og vet ikke hvorfor eller hvordan de kom seg ut av senga. Desorienteringen forsvinner i løpet av noen minutter. De kan snakke mens de går i søvne, men praten er usammenhengende og gir sjelden mening for dem som hører på. Hukommelsestap ved søvngjengeri forekommer, fra ingen hukommelse til vage minner.

## Se også
* Søvn, søvnforstyrrelse
* Drøm
* Hypnose

## Referanser


## Eksterne lenker
* 
* Lommelegen.no om søvngjengeri
Willy den Ouden

**Willemijntje «Willy» den Ouden** (1918–1997) var en kvinnelig svømmer fra Nederland som deltok i de olympiske leker 1932 i Los Angeles og 1936 i Berlin.

Den Ouden ble olympisk mester i svømming i OL 1936 i Berlin. Hun var med på det nederlandske laget som vant 4 x 100 meter frisvømming med tiden 4.36,0, ny olympisk rekord og 0,8 sekunder foran sølvvinnerne fra Tyskland. De andre på laget var Jopie Selbach, Tini Wagner og Rie Mastenbroek. Fire år tidligere, i OL 1932 i Los Angeles kom hun på andreplass på 100 meter fri bak amerikanske Helene Madison. Hun var også med på det nederlandske laget som kom på andreplass på 4 x 100 meter frisvømming bak gullvinnerne fra USA.

Hun vant tilsammen 3 gull og 3 sølv i de tre Svømme-EM'ene 1931, 1934, 1938.

Den 4. februar 1934 ble hun den første kvinnen som svømte 100 yards under et minutt (59,8 sekunder).

## Referanser


## Eksterne lenker
*
Schouterrassen (Oslo)

**Schouterrassen** (1–33, 2–36) er ei gate på Sinsen i bydel Grünerløkka i Oslo. Den går fra Båhusveien til Olaf Schous vei og inngår i Sinsenbyen. 

## Navn og historie
Brdr. Johnsen kjøpte grunnen til deres plan om *bygningene Schouterrassen* i 1935 som en del av Sinsenbyen. 3 år senere kom navnet på veien. Dette var oppkalt etter familien Schou, som eide Sinsen gård før Sinsenbyen blei anlagt. Bryggerieier Christian Schou kjøpte Vestre Sinsen gård til brennerivirksomhet i 1834, mens fabrikkeier Halvor Schou bygde en herskapsbolig.

## Bebyggelse
Bebyggelsen er lamellblokker fra 1930-tallet. Først ligger to lange blokker på hver side (6–7 oppganger hver), deretter følger to mindre tverrliggende blokker på hver side (det siste paret med adresse Olaf Schous vei). Det er romslige parkområder på begge sider, til dels på taket av næringslokaler nederst i Olaf Schous vei.

## Litteratur
* 

## Eksterne lenker
*
Willi Eichhorn

**Willi Eichhorn** (født 23. august 1908, død 25. mai 1994) var en tysk roer som deltok i de olympiske leker 1936 i Berlin.

Eichhorn ble olympisk mester i roing under OL 1936 i Berlin. Han vant gull i toer uten styrmann sammen med Hugo Strauß, foran Danmark sølv og Argentina på bronseplass.

## OL-medaljer
* 1936  Berlin -  **Gull** i roing, toer uten styrmann  Tyskland

## Referanser


## Eksterne lenker
*
Garissa (distrikt)

**Garissa** er et av Kenyas 71 administrative distrikter, og ligger i den tidligere nordøstlige provinsen. Distriktet har et areal på 44 952&nbsp;km², og i 1991 hadde distriktet 329&nbsp;939 innbyggere. Hovedstaden er Garissa.

## Referanser
Artemis Fowl – Evighetskoden

***Artemis Fowl – Evighetskoden*** (originaltittel: *Artemis Fowl – The Eternity Code*) er den tredje boken i fantasy-ungdomsserien om Artemis Fowl skrevet av irske Eoin Colfer.

Artemis Fowl II har laget en kube av teknologien han stjal fra alvene. Kuben kan brukes til det meste innen teknologi, fra å lese av kassetter til å finne overvåkningstråler. Når kuben blir stjålet og Butler hardt skadd finner Artemis ut at han trenger hjelp fra alvene.

## Referanser
Francis Amyot

**Francis «Frank» Amyot** (født 14. september 1904 i Ottawa, Ontario død 21. november 1962) var en canadisk padlere som deltok i de olympiske leker 1936 i Berlin.

Amyot ble olympisk mester i padling under OL 1936 i Berlin. Han vant C-1 1000 meter som ble avviklet 8. august 1936. Det var seks deltakere fra seks nasjoner som stilte i denne klassen. Amyot var den eneste canadiske gullmedaljevinneren under sommer-OL 1936 i Berlin.

## OL-medaljer
* 1936  Berlin -  **Gull** i padling, C1 1000 meter

## Eksterne lenker
*
Tour de France 1994

**Tour de France 1994** var den 81. utgaven av Tour de France og ble arrangert fra 2. til 24. juli 1994. Rittet inkluderte to etapper i England. Miguel Indurain vant sammenlagt for fjerde gang.

## Sammenlagt

## Etappene
Mentz Ludvig Stenberg

**Mentz Ludvig Stenberg** (født 31. mai 1874 i Romedal, død 28. januar 1968 i Oslo) var stasjonsmester på Myrdal stasjon på Bergensbanen på begynnelsen av 1900-tallet.  Stenberg var en av Bergensbanens pionerer og levde og åndet hele sitt liv for denne.  

Han skrev og fortalte mye om anleggstiden.  Før 1905 var han allerede en ivrig amatørfotograf.  Han fotograferte også fra miljøet rundt Bergensbanen og tok bl.a. et bilde av sin 6 år gamle datter med ski og snøbriller og fikk laget brevkort av det med tittelen «Den første skiløberske paa Bergensbanen».

## Kilder
* Bonge, Susanne: Eldre norske fotografer (Universitetsforlaget, 1980)

## Eksterne lenker
*
Wok

**Wok** eller **vokk** (etter det kantonesiske ordet og uttalen for «gryte», pinyin: huò, 鑊,) er en slags tynn, krummet stekepanne der man raskt, og på høy temperatur tilbereder (wokker), for eksempel grønnsaker, nudler eller mindre kjøttbiter. 

Den krummede stekepannen og wokteknikken hvor ingrediensene skjæres opp i små biter kom til Kina fra Sentral-Asia under Tangdynastiets tid. En vanlig forklaring til wokkingteknikken er at den er energieffektiv, fordi tilberedningen går raskt. Dette passer bra på steder hvor ved er en mangelvare. Gryten anvendes dog også for mer tidkrevende matretter i Kina.

## Andre språk
I Indonesia er kokegryten kjent som *wadjan*, i Malaysia som *Kuali* og på Filippinene som *kawali* (liten wok) og *kawa* (stor wok). 

## Eksterne lenker
*
Benoit (Mississippi)

**Benoit, Mississippi** er et lite sted ca. 25 miles fra Greenville i Mississippi. Bluesmusikeren Eddie Taylor vokste opp her. Ved folketellingen i 2010 hadde byen 477 innbyggere.

## Referanser
Gunerius Andreas Flakstad

**Gunerius Andreas Flakstad** (født 28. februar 1922 død 26. november 2022 på Høvik) var hoffmarskalk hos kong Olav V fra 1985. Han tok befalsskolen i polititroppene i Sverige i 1945 og fortsatte direkte på Krigsskolen. I 1954 tok han Hærens Stabsskole. Han studerte landmåling ved NTH og var sjef for Forsvarets karttjeneste fra 1964 til 1983.

Gunerius Andreas Flakstad ble utnevnt til kommandør av St. Olavs orden i 1991 for fortjenstfullt virke i H.M. Kongens tjeneste. Han var med i styret for Kronprinsesse Märthas minnefond til 2009.

## Referanser


## Litteratur
* *[[Hvem Hva Hvor]] 1990* ISBN 82-516-1267-5
* *[[Norges statskalender]] 1994*
Wokking

**Wokking** (*vokking* i bokmål eller *wokking* i bokmål og riksmål; kinesisk: 炒, pinyin: *chao*) er siden Tangdynastiets tid en vanlig matlagingsteknikk i Kina som i nyere tid har vunnet popularitet også i andre deler av verden.

## Beskrivelse
Ingrediensene skjæres i små biter som deretter stekes raskt under omrøring og/eller kast i en svært varm krummet stekepanne, eller wok, eventuelt med litt væske tilsatt på slutten. En lignende teknikk, som anvender en enda varmere panne kalles på kinesisk bao (爆). Wokingteknikken kom til Kina fra Sentral-Asia og tillater matlaging ved bruk av svært lite brensel, en fordel i store deler av Kina.

## Uttrykket ''wokking''
På norsk har man ikke tatt etter de fleste andre språks betegnelse som er mer beskrivende for teknikken, og viser heller til stekeredskapet. På nettstedet «matprat» brukes verbformen med to k'er.. På svensk heter det å «snabbsteka» (snøggsteking, rask steking), på engelsk «stir-frying» (fordi det hele tiden bør røres [stir] mens det stekes].

## Wokking utenfor Kina
Metoden har, trolig fra Kina, spredd seg til omkringliggende områder som Thailand, Korea, Japan, Vietnam, Indonesia og Malaysia. Nasjonale og lokale variasjoner forekommer, for eksempel skjærer man i Kina som regel ingrediensene i like store biter som stekes i forskjellig tid, mens man i Thailand ofte skjærer dem i forskjellige størrelser så de blir klare etter samme tid i woken.

Med kinesiske emigranter, og spesielt i takt med Kinas økonomiske frammarsj, har wokking blitt betydelig vanligere selv utenfor kinarestauranter. Wokking som den vanligvis forekommer i svenske hjem skiller seg fra kinesisk først og fremst i form av betydelig lavere steketemperatur og tilsvarende lenger tilberedningstid. Det samme gjelder i Norge hvor varm mat gjennomgående tilberedes på elektriske komfyrer, ikke gass eller annen åpen flamme som gir muligheter for bedre temperaturkontroll.


Flaming wok by KellyB in Bountiful, Utah.jpg
MealServedInWok.jpg
Bakken.jpg
Wok cooking and fire by romainguy.jpg


## Referanser


## Eksterne lenker
*
Fattigkirkegården (Stavanger)

**Fattigkirkegården** var en kirkegård som lå i enden av dagens Haakon VIIs gate i Stavanger mot Olavskleivå.

Fattigkirkegården ble tatt i bruk 15. juli 1698. Kirkegården ble utvidet i 1710 da hagen til Kort Høyer ble tatt i bruk.

I 1698-1700 satte en opp plankegjerder og i 1699 var stakittgjerdet ferdige. Hvor det var plankegjerde og hvor det var stakittgjerde er uvisst.

Kirkegården var i bruk til Lagård gravlund ble opprettet i 1834.

Etter at gravlunden ble nedlagt ble det anlagt en åpen plass her – Sankt Olavs plass. På 1850-tallet ble plassen brolagt.

Gaten fra øverste på Torget til kirkegården ble fra slutten av 1700-tallet kalt for Kirkegårdsstredet. Den skal også ha blitt kalt Fattigkirkegårdsstredet.

De som ikke hadde råd til å bli gravlagt på Stavanger kirkegård, ble gravlagt på Fattigkirkegården. Den ble likevel også brukt av andre. I 1818 kjøpte familien Kielland en del av kirkegården som familiegravsted. Selv om resten av kirkegården ble nedlagt, hadde byen ikke mulighet til å legge ned denne kirkegården siden eiendomsretten til tomta var tinglyst. Denne delen av kirkegården var i bruk som familiegravsted til 1937. Gravstedet ble flyttet til Ledaal. På 1890-tallet var det ei satirisk vise i bruk om denne spesielle private kirkegården – kalt «Kleiva-visaa».

Fattigkirkegården lå på Sankt Oles grunner.

På kirkegården ble det i 1843 funnet rester etter en grunnmurene på en bygning som det har vært gjettet på kunne være en del av Olavsklosteret.

## Kilder
* Anders Bærheim: Privatarkiv 1, Statsarkivet i Stavanger
* Arne Kvitrud: Hvor lå Olavsklosteret i Stavanger, Ætt og heim, Lokalhistorisk årbok for Rogaland, 2006.
* Lexow Jan Hendrich: Det Kiellandske familiegravsted, Stavanger Museums Årbok, 1951, side 91-104.
Islands (The Band-album)

***Islands*** er det det kanadisk-amerikanske rockebandet The Bands åttende album, og deres siste studioalbum hvor alle de opprinnelige bandmedlemmene medvirker. Albumet fikk blandet mottagelse, og mange av sporene dateres helt tilbake til 1972. Albumet ble kun ferdigstilt for å fullføre kontrakten bandet hadde med plateselskapet Capitol Records, slik at de kunne gi ut lydsporet til filmen *[[The Last Waltz]]* på Warner Bros Records. 

## Sporliste
Alle spor komponert av Robbie Robertson hvis ikke annet er oppgitt.

# «Right as Rain» – 3.52
# «Street Walker» (Rick Danko, Robertson) – 3.16
# «Let the Night Fall» – 3.11
# «Ain't That a Lot of Love» (Banks, Parker) – 3.09
# «Christmas Must Be Tonight» – 3.38
# «Islands» (Danko, Garth Hudson, Robertson) – 3.54
# «The Saga of Pepote Rouge» – 4.14
# «Georgia on My Mind» (Hoagy Carmichael, Stuart Gorrell) – 3.09
# «Knockin' Lost John» – 3.50
# «Livin' in a Dream» – 2.52

## Medvirkende
*Rick Danko – bass, vokal
*Levon Helm – trommer, vokal
*Garth Hudson – orgel, synthesizer, trekkspill, pikkolofløyte, saksofon
*Richard Manuel – piano, vokal
*Robbie Robertson – gitar, vokal
*Jim Gordon – fløyte på «Islands»
*Tom Malone – trombone på «Islands»
*John Simon – saksofon på «Islands»
*Larry Packer – fiolin på «Islands»
*Ed Anderson – lydtekniker
*Neil Brody – lydtekniker
*Rob Fraboni – lydtekniker
*Nat Jeffrey – lydtekniker

## Referanser


## Eksterne lenker
*
Akustisk fonetikk

**Akustisk fonetikk** er en gren innenfor fonetikk som studerer de fysiske egenskapene til lyder brukt i menneskets språk. Forskning innom akustisk fonetikk knyter opp akustiske hendelser (dvs de diverse egenskapene til lydbølgene some er involvert i taleproduksjon) med både produksjon av lyd (ellers kalt artikulasjon) og dens persepsjon i hørsel.
Tour de France 1993

**Tour de France 1993** var den 80. utgaven av Tour de France og ble arrangert fra 3. til 25. juli 1993. Miguel Indurain vant sammenlagt for tredje gang. 
## Sammenlagt

## Etappene


Fil:Miguel INDURAIN.jpg|Miguel Indurain vant sammenlagt, og tok to etappeseire
Fil:Zénon JASKULA.jpg|Zenon Jaskuła ble nummer tre, og tok en etappeseier
Fil:Claudio Chiappucci Tour 1993.jpg|Claudio Chiappucci ble nummer seks, og tok en etappeseier
Fil:Andy HAMPSTEN.jpg|Andy Hampsten ble nummer åtte

## Eksterne lenker
*
Feroze Khan

**Feroze Khan** (urdu: **فیروز خان**, født 9. september 1904 død 21. april 2005) var en indisk sportsutøver som deltok i de olympiske leker 1928 i Amsterdam.

Khan ble olympisk mester i landhockey under OL 1928 i Amsterdam. Han var med på det indiske laget som vant landhockeyturneringen. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. India vant alle fire kampene i gruppespillet med totalt 26-0. I finalen møtte de Nederland som var vinnere av den andre gruppen. India vant over Nederland med 3-0 i finalen som ble spilt 26. mai 1928 på Olympiastadion i Amsterdam med 23 400 tilskuere.

Khan flyttet til Pakistan på eldre dager og døde en naturlig død 100 år gammel.

## OL-medaljer
*  1928  Amsterdam -  **Gull** i landhockey  India

## Referanser


## Eksterne lenker
*
Østre Sandfjorden

**Østre Sandfjorden**, eller bare **Sandfjorden**, er en fjord på Vanna i Karlsøy kommune i Troms. Fjorden har innløp fra Stakkengleia, mellom Båtneset i vest og Sandvik i øst, og går 1,5&nbsp;kilometer sørover til botn av fjorden. Øst for Sandvik går Burøysundet sørøstover til Skipsfjorden. På østsida av sundet ligger Burøya.

## Referanser
Torget

**Torget**, eller **torvet**, brukes gjerne generelt om en bys torg, og kan således referere til:

* Torget (Bergen)
* Torget (Halden)
* Torvet i Kristiansand
* Torget i Stavanger
* Torvet (Trondheim) med kjøpesenteret Trondheim Torg
* Torvet (Tønsberg)

**Torget** kan også vise til tettsteder og øyer:

* Torget (Brønnøy), øy i Nordland
* Torget (Nesodden), tettsted i Akershus
* Torget (Hurdal), tettsted i Akershus


Internt i Wikipedia er  et forum der man kan ta opp spørsmål eller trivielle ting angående Wikipedia.
Varg Veum – Din til døden

***Varg Veum – Din til døden*** er den tredje filmen i filmserien om detektiven Varg Veum.

Filmen er basert på boken med samme navn av den bergenske forfatteren Gunnar Staalesen og ble utgitt direkte på DVD 8. mars 2008.

## Handling
Varg Veum har fått ett oppdrag om å finne en bil. Det viser seg at bilen er en del av et skilsmisseoppgjør, og solgt av den parten som ikke eide den. Når klienten blir drept og det kommer frem at bilen er blitt brukt i et ran, står Veum midt i dramaet da han begynner å få følelser for den mistenkte.

## Rolleliste
* Trond Espen Seim (Varg Veum)
* Bjørn Floberg (Jacob Hamre)
* Endre Hellestveit (Isachsen)
* Henrik Mestad (Jonas Andresen)
* Kathrine Fagerland (Anna)
* Sølje Bergman (Wenche Andresen)
* Jon Ketil Johnsen (Gunnar Våge)
* Ulrik Lullau (Roar Andresen)
* Catrin Larell Eide (Solveig)
* David A. Jørgensen (Lars)
* Gitte Rio Jørgensen (Blomsterhandler)
* Christopher Magnus (Politibetjent)
* Igor Necemer (Joacim Kotzako)
* Frode Rasmussen (Bjarne Pedersen)
* Svein Arne Ruud Andersen (Mann på travparken)
* Karin Stautland (Kvinne på travparken)
* Arild Vestre (Securitasvakt)

## Eksterne lenker
*
Torvet (Trondheim)

**Torvet**, eller **Torget**, er det sentrale torget i Trondheim. Torvet er et resultat av Johan Caspar de Cicignons byplan fra 1681. Torvet ligger der Kongens gate og Munkegata krysser hverandre.

## Historie

Etter bybrannen i Trondheim 1681 utarbeidet Cicignon den barokke byplanen som Midtbyen i Trondheim fortsatt er regulert etter. Byplanen har brede gater som skulle forhindre brann i å spre seg mellom trebygningene. Mellom Nidaros domkirke og Munkholmen tegnet Cicignon en bred gate med preg av aveny, Munkegata, der det kvadratiske Torvet utgjør et midtpunkt.

I 1921 ble det reist en statue over byens grunnlegger Olav Tryggvason på en høy sokkel midt på Torvet. Olav Tryggvason-monumentet var laget av Wilhelm Rasmussen og ble avduket 18. september 1921 i forbindelse med Dovrebanens åpning. I forbindelse med 900-årsjubileet for Olav den hellige i 1930 ble det laget et solur på bakken rundt statuen, der søyleskyggen utgjør viseren i uret. Traseen for Ilalinja, ei trikkelinje som ble opprettet av  Trondheim Sporvei i 1901, gikk opprinnelig over Torvet og Munkegata, men ble flyttet til Prinsens gate i 1961.

Torvet har vært brukt som konsertarena. 24. juni 2001 holdt Bob Dylan konsert der.

Fra 2003 arrangeres julemarked på Torvet hvert år i desember.


Fil:Torvet (ca. 1915).jpg|Torvet (ca. 1915). 
File:Torvet (ca. 1955) (8134724294).jpg|Torget omkring 1955. I bakgrunnen sees daværende Hotell Phoenix. Traseen for Ilalinja ble flyttet vekk fra Torvet 1961.
File:Trondheim - Torget med Olav Tryggvason-monumentet (1960-tallet).jpg|Torget med Trygvasson-monumentet på 1960-tallet. Solur-mosaikken rundt støtten ble anlagt 1930. Langs Kongens gate sees Hornemansgården med Vår Frue Kirke bak. 
Fil:17. mai i Trondheim, barnetoget passerer torget.jpg|Barnetoget en 17. mai  trolig på 1970-tallet passerer Torvet. Kvartalet til høyre huser blant annet Trondheim Torg, et kjøpesenter etablert 1992. I enden av Munkegata sees Nidarosdomen.


## Beskrivelse

Sommergården, som ligger ved Sommerveita, danner den nordøstre avgrensningen av Torvet mens Hornemannsgården og Presidentveita danner den sørøstre avgrensningen. Skulpturen Go'dagen, også kalt *Torgkona*, fra 1983, av billedhugger Tone Thiis Schjetne står i den sørøstre kanten av Torvet. Kjøpesenteret Trondheim Torg, etablert i 1992, ligger i det sørvestre hjørnet av Torvet.

## Referanser




## Eksterne lenker
* 
* Torvet i Trondheim – Trondheim kommune
The Best of The Band

***The Best of The Band*** er det første «Greatest Hits»-albumet fra det canadisk-amerikanske rockebandet The Band. 

Albumet inneholder ti spor hentet fra seks av deres første sju album, ikke medregnet albumene *[[Before The Flood]]* og *[[The Basement Tapes]]*, som begge var sammen med Bob Dylan. Albumet inneholder to spor fra *[[Music From Big Pink]]*, to fra *[[The Band (album)|The Band]]*, to fra *[[Stage Fright]]*, to fra *[[Northern Lights - Southern Cross]]*, ett spor fra *[[Cahoots]]*, ett fra *[[Rock of Ages (album)|Rock of Ages]]*, samt singelen «Twilight» fra 1975. 

## Sporliste
#«Up On Cripple Creek» (Robertson, fra *[[The Band (album)|The Band]]* – 4:34)
#«The Shape I'm In» (Robertson, fra *[[Stage Fright]]* – 4:00)
#«The Weight» (Robertson, fra *[[Music From Big Pink]]* – 4:38)
#«It Makes No Difference» (Robertson, fra *[[Northern Lights - Southern Cross]]* – 6:34)
#«Life Is a Carnival» (Danko-Helm-Robertson, fra *[[Cahoots]]* – 4:00)
#«Twilight» (Robertson, single fra 1975 – 3:17)
#«Don't Do It» (Holland-Dozier-Holland, fra *[[Rock of Ages]]* – 5:00)
#«Tears of Rage» (Dylan-Manuel, fra *[[Music From Big Pink]]* – 5:23)
#«Stage Fright» (Robertson, fra *[[Stage Fright]]* – 3:43)
#«Ophelia» (Robertson, fra *[[Northern Lights - Southern Cross]]* – 3:32)
#«The Night They Drove Old Dixie Down» (Robertson, fra *[[The Band (album)|The Band]]* – 3:33)

The Bands versjon av sangen «The Night They Drove Old Dixie Down» var også med på et samlealbum utgitt av Capitol Records kalt *The Greatest Music Ever Sold* (Capitol SPRO-8511/8512), som i 1976 ble distribuert til platebutikker som en del av Capitol's «Greatest Music Ever Sold»-kampanje, hvor de promoterte 15 *Best of*-album gitt ut av plateselskapet.

## Personell
*Rick Danko – bass, fiolin og vokal
*Levon Helm – trommer, tamburin og vokal
*Garth Hudson – Orgel, piano, klavinett, synthesizer og blåseinstrumenter
*Richard Manuel – Piano, klavinett, orgel, munnspill og vokal
*Robbie Robertson – gitarer
*John Simon – tenorsaksofon på «Tears Of Rage»
*Allen Toussaint – messingblåsere på «Life Is A Carnival»
*The Band – produsent (spor 1, 3-6, 8-9)
*John Simon – produsent (spor 2, 7, 10-11)

## Eksterne lenker
*
Anthology (The Band-album)

***Anthology*** er et samlealbum fra det kanadisk-amerikanske rockebandet The Band, utgitt i 1978.

## Sporliste
Alle sangene er skrevet av Robbie Robertson, unntatt hvor annet er notert

# «The Weight» (fra *[[Music From Big Pink]]*)  4:38
# «Chest Fever» (fra *[[Music From Big Pink]]*)  5:18
# «I Shall Be Released» (fra *[[Music From Big Pink]]*) (Dylan) 3:19
# «Rag Mama Rag» (fra *[[The Band (album)|The Band]]*) 3:04
# «The Night They Drove Old Dixie Down» (fra *[[The Band (album)|The Band]]*)  3:33
# «Up On Cripple Creek» (fra *[[The Band (album)|The Band]]*)  4:34
# «King Harvest has Surely Come» (fra *[[The Band (album)|The Band]]*)  3:39
# «Stage Fright» (fra *[[Stage Fright]]*)  3:43
# «The Shape I'm In» (fra *[[Stage Fright]]*)  4:00
# «Daniel and the Sacred Harp»  (fra *[[Stage Fright]]*)  4:06
Bondevennen

***Bondevennen*** er et landbruksfagblad som blir gitt ut i Stavanger.

Bladet ble stiftet i 1897 og kom med første utgave 15. januar 1898. Det er utgitt uavbrutt og under samme navn siden. Bondevennen er eid av samvirkebedriftene Felleskjøpet Rogaland Agder, Nortura BA og Tine Meieriet Sør BA. Fagbladet kommer ut med ca. 40 utgaver årlig.

## Eksterne lenker
* Bondevennens nettside
Richard Allen

**Richard James Allen** (født 4. juni 1902 i Nagpur, død 1969) var en indisk landhockeyspiller som deltok i flere olympiske leker, 1928 i Amsterdam, 1932 i Los Angeles og 1936 i Berlin.
  
Allen ble olympisk mester i landhockey under OL 1928 i Amsterdam. Han var målvakt på det indiske laget som vant landhockeyturneringen. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turneringen, og den ble spilt i perioden 17. til 26. mai. India vant alle fire kampene i gruppespillet med totalt 26–0. I finalen møtte de Nederland, som var vinnere av den andre gruppen. India vant over Nederland med 3–0 i finalen, som ble spilt 26. mai 1928 på Olympiastadion i Amsterdam med 23&nbsp;400 tilskuere. Allen spilte alle fem kampene som målvakt i landhockeyturneringen.

Allen ble olympisk mester to ganger til. Han var med på å forsvare Indias OL-gull i landhockey både under OL 1932 i Los Angeles og OL 1936 i Berlin.

## OL-medaljer
*  1928  Amsterdam -  **Gull** i landhockey  India
*  1932  Los Angeles - **Gull** i landhockey  India
*  1936  Berlin - **Gull** i landhockey  India

## Referanser


## Eksterne lenker
*
Den ungarske revolusjonen (1848)

**Den ungarske revolusjonen i 1848** var en av mange revolusjonene i 1848. Den var nært knyttet til andre revolusjoner i det habsburgske område. Revolusjonen i Ungarn vokste til en krig for uavhengighet fra habsburgsk styre.

Mange av lederne og deltakerne, inkludert Lajos Kossuth, István Széchenyi, Sándor Petőfi og József Bem, er blant de mest respekterte nasjonale figurer innen ungarsk historie i dag. Dagen for utbruddet av revolusjonen, 15. mars, er en av Ungarns tre nasjonale helligdager.

## Eksterne lenker
*
Norea Radio Oslo

**Norea Radio Oslo** er en norsk kristen radiokanal som sender på frekvensbånd FM 107,7 i Oslo. Kanalen drives av Norsk Luthersk Misjonssamband og har drevet radioarbeid siden 1956. Kanalen driver primært misjonsarbeid via radio. Den sendte tidligere på kortbølge over Radio Monte-Carlo.

## Eksterne lenker
* Norea Mediemisjon
Zlarin

**Zlarin** er en øy i Adriaterhavet utenfor kysten av Kroatia. Den ligger like utenfor byen  Šibenik og administrativt tilhører den Šibenik-Knin fylke. Øya har et areal på 8,19 km² og en kystlinje på 18,7 km. Dette gjør den til den tredje største av øyene i skjærgården utenfor Šibenik. Det høyeste punktet på øya kalles Klepac og er 169 meter over havet.

Den største bosettingen på øya er landsbyen Zlarin som ligger i en bukt på vestsiden av øya. Øya har 276 fastboende, men om sommeren mangedobles innbyggertallet. De indre delene av øya er ubebodde og skogkledt. Blant trærne som vokser her finner vi fikentre og sypress. Biltrafikk er ikke tillatt på øya.

Øya er kjent for sine røde koraller. Hver sommer holdes en festival til ære for koralldykkerne, med lokale folkekostymer og folkedans. Den lokale seilforeningen arrangerer tre regattaer hvert år.

## Referanser


## Eksterne lenker
* 
* Zlarin på croatia-travel-guide.net 
* Internettportal for Zlarin
Tour de France 1992

**Tour de France 1992** var den 79. utgaven av Tour de France og ble arrangert fra 4. til 26. juli 1992. 

## Sammenlagt

## Etappene
Dorylaion

**Dorylaion** var en antikk by i Anatolia. Den er nå i ruiner nær byen Eskişehir i Tyrkia.

Byen eksisterte under frygerne, men kan ha vært mye eldre. Den var en romersk handelspost og et bispesete under Østromerriket. Etter slaget ved Manzikert i 1071 ble den tatt av seldsjukkene.

Dorylaion var stedet for to slag under korstogene. Under det første korstoget beseiret korsfarerne i 1097 seldsjukkene der, i deres første betydelige seier (se slaget ved Dorylaion). Under det andre korstoget var det stedet for et betydelig nederlag som i realiteten gjorde slutt på det tyske bidraget i korstoget. 

Den bysantinske keiseren Manuel I Komnenos befestet Dorylaion i 1175, men tyrkerne gjenerobret den i 1176 etter slaget ved Myriokefalon.

## Referanser
Horn (diakritisk tegn)

**Horn** (viet. dấu móc) er et diakritisk tegn som brukes på vietnamesisk. Hornet brukes sammen med bokstavene O (Ơ) og U (Ư) og markerer at disse skal ha urundet uttale. På vietnamesisk anses den ikke som noe diakritisk tegn, i stedet anses bokstavene Ơ og Ư for å være egne bokstaver, og alfabetiseres separat i alfabetet, henholdsvis som den 19. og 26. bokstaven i det vietnamesiske alfabetet. 

## Se også
*Det vietnamesiske alfabetet
*Ơ
*Ư
Sozopolis i Pisidia

**Sozopolis** i Pisidia, kalt Apollonia under selevkidene, var en antikk by i regionen Pisidia, nå i den asiatiske delen av Tyrkia. Den må ikke forveksles med thrakiske Sozopolis i dagens Bulgaria.

Sozopolis er kjent for å være fødestedet til Severos av Antiokia (født rundt 465). Sozopolis er en tittel i den romersk-katolske kirke som i dag er ubesatt. Ikonet av Teotokos av pisidiske Sozopolis har sin opprinnelse i byen, og feires av østlige ortodokse kristne den 3. september. 

Sozopolis sendte sin biskop og muligens to andre representanter til konsilet i Konstantinopel i 381, og dets biskop deltok i konsilet i Efesos i 431.

Noen forskere lokaliserer ruinene til Sozopolis ved Souzon eller ved Uluborlu, men ingen av stedene har blitt gravd ut.

Fragmenter av Res Gestae Divi Augusti på gresk har blitt funnet i området.
## Referanser
Krok (diakritisk tegn)

**Krok** (viet. dấu hỏi) er et diakritisk tegn som minner om et lite spørsmålstegn uten prikk, plassert over en vokal. Krok brukes på vietnamesisk for å markere *hỏi*-tonen (lutende-stigende tone). 

Tabellen viser hvordan forskjellige vietnamesiske vokaler kodes med krok, en løs krok kodes som U+0309:
Gennadij Nevelskoj

**Gennadij Ivanovitsj Nevelskoj** (russisk: Генна́дий Ива́нович Невельско́й, født  i Drakino ved Soligalitsj i Kostroma oblast,&nbsp;død  i St. Petersburg) var en russisk oppdager og sjøfarer. 

I 1848 ledet Nevelskoj en ekspedisjon til Russlands fjerne østen, som utforsket områdene ved Sakhalin og munningen av elva Amur. 13. august 1850 grunnla han Nikolajevsk-na-Amure, den første russiske bosetningen i regionen. Russerne kjente ikke til reisene til den japanske sjøfarende Mamiya Rinzo, som utforsket det samme området førti år tidligere, og de tok dermed Nevelskojs rapport som det første beviset på at Sakhalin faktisk var ei øy. De omdøpte Tartabukta til Tatarstredet, og kalte den nordligste og smaleste delen av stredet Nevelskojstredet, til ære for kaptein Nevelskoj.

## Referanser
Pelle Erobreren (film)

***Pelle Erobreren*** er en dansk-svensk dramafilm fra 1987 regissert av Bille August. Filmen er basert på første del av Martin Andersen Nexøs roman *[[Pelle Erobreren (roman)|Pelle Erobreren]]*. Hovedrollene spilles av Max von Sydow og Pelle Hvenegaard.  

Filmen vant, som den andre danske film, en Oscar for beste fremmedspråklige film.  

## Handling
På slutten av 1850-tallet når den eldre emigranten Lasse Karlsson, sammen med sønnen Pelle, den danske øya Bornholm etter å ha forlatt Skåne i Sør-Sverige etter at Pelles mor døde. Lasse synes det er vanskelig å finne fast arbeid, med tanke på hans høye alder. De blir tvunget til å arbeide på en stor gård, hvor de ofte blir mishandlet av lederne. De arbeider under den tyranniske Kongstrup, som har en historie med forhold til kvinnelige ansatte - og som følge av dette har han en rekke uekte barn med forskjellige kvinner. 

Blant disse barna er Rud, som etter hvert blir venn med Pelle og hjelper ham med å lære seg dansk. Etter hvert blir Pelle mer selvsikker, og begynner å gå på skolen, selv om han fremdeles blir diskriminert som utlending. Pelle blir også venn med den svenske arbeideren Erik, som også opplever trakassering. Erik ønsker å reise mer, og se mer av verden. Rud stikker av etter dårlige prestasjoner på skolen, men Pelle begynner å gjøre det bedre.

Etter at Kongstrup har gjør en besøkende ung kvinne gravid, kastrerer fru Kongstrup ham på grunn av hans overgrep. Lasse innleder en affære med fru Olsen, som antas å være enke fordi ektemannen hennes ikke har kommet tilbake fra en lengre sjø-reise. På gården blir Erik skadet, og nå ufør, etter å ha forsøkt å lede et opprør mot ledelsen. Fru Olsens ektemann kommer endelig tilbake fra reisen, og Lasse blir overveldet av depresjon og alkoholisme.

## Kulturkanonen
*Pelle Erobreren* er tatt opp i den danske Kulturkanonen.

## Medvirkende

* Pelle Hvenegaard
* Max von Sydow
* Erik Paaske
* Björn Granath
* Axel Strøbye
* Astrid Villaume
* Buster Larsen
* Lars Simonsen
* John Wittig
* Karen Wegener
* Sofie Gråbøl
* Nis Bank-Mikkelsen
* Troels Munk
* Thure Lindhardt

## Referanser


## Eksterne lenker
*